open-index/open-wikipedia-markdown huggingface dataset:
Κερασιά Καρδίτσας

Η **Κερασιά** ή **Κερασέα** είναι οικισμός της Θεσσαλίας στην Περιφερειακή Ενότητα Καρδίτσας.

## Γεωγραφικά - ιστορικά στοιχεία
Η Κερασιά βρίσκεται βορειοδυτικά της λίμνης Πλαστήρα σε υψόμετρο 920 μέτρων ενώ απέχει περίπου 28 χιλιόμετρα δυτικά από την Καρδίτσα και 9 χιλιόμετρα δυτικά από το Μορφοβούνι (έδρα του δήμου). Υπάρχει ιστορική μαρτυρία για το χωριό το 1343 σε χρυσόβουλο του Σέρβου αυτοκράτορα Στεφάνου Δουσάν σύμφωνα με το οποίο ορίστηκε μετόχι της μονής Λουκουσάδας (Λοξάδα). 

Αξιοθέατο είναι ο ενοριακός ναός της Ζωοδόχου Πηγής, ο οποίος έχει κηρυχθεί ιστορικό διατηρητέο μνημείο. *"Πρόκειται για μονόχωρο ναό με μεταγενέστερο υπερυψωμένο νάρθηκα στην δυτική πλευρά, και μεταγενέστερη στοά στα νότια. Εις το εσωτερικό του ναού διασώζονται τοιχογραφίες, που χρονολογούνται πιθανόν στα τέλη του 17ου αιώνα έως αρχές 18ου αιώνα."* 

## Διοικητικά - Δημογραφικά στοιχεία
Αναφέρεται επίσημα (γραμμένη ως *Κερασιά*), μετά την ενσωμάτωση της Θεσσαλίας, το 1883 στο ΦΕΚ 126Α - 02/04/1883 να προσαρτόνται στον τότε δήμο Νευροπόλεως. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Το 1940 το όνομα  διορθώθηκε σε  Κερασέα. Σύμφωνα με το Πρόγραμμα «Καλλικράτης» μαζί με την Νεβρόπολη  αποτελούν την κοινότητα Κερασέας που υπάγεται στη δημοτική ενότητα Πλαστήρα του Δήμου Λίμνης Πλαστήρα ενώ σύμφωνα με την απογραφή του 2011 απογράφησαν 299 κάτοικοι.

Οι απογραφές πληθυσμού μετά τον Β΄ Παγκόσμιο Πόλεμο είναι:

## Εξωτερικοί σύνδεσμοι
*Λίμνη Πλαστήρα

## Παραπομπές


Κερασια
Κερασια
Κατηγορία:Δήμος Λίμνης Πλαστήρα
Ψαρή Φοράδα Ηρακλείου

thumb|Η παραλία της Ψαρής Φοράδας
Η **Ψαρή Φοράδα** είναι παραθεριστικός οικισμός της Κοινότητος Καλαμίου του Δήμου Βιάννου και της τέως Επαρχίας Βιάννου στην Περιφερειακή Ενότητα Ηρακλείου. Προέκτασή της αποτελεί το παραλιακό χωριό Σιδωνία. 

Είναι χτισμένη στις ακτές του Λιβυκού πελάγους κοντά στο Μύρτο και στην Ιεράπετρα.. Αξιοθέατο είναι ο ναός της Παναγίας της Κεραλιμενιώτισσας.

Πολύ κοντά στο τελευταίο βρίσκεται ο οικισμός Τέρτσα (Κοινότητα Συκολόγου). 

Στην περιοχή καλλιεργούνται μπανάνες, οπωροκηπευτικά και ντομάτα. Η Συνδωνία έχει 321 κατοίκους. Απέχουν 88 χιλιόμετρα νοτιοανατολικά από το Ηράκλειο..Εκεί βρίσκεται ο ναός του Αγίου Παντελεήμονα. Η παραλία Ψαρή Φοράδα έχει παχιά σκούρα άμμο και αρκετά αρμυρίκια.

## Τοποθεσία
Η παράλια αυτή ζώνη διακόπτεται στο μέσο της από συγκροτήματα λόφων κι έτσι η όλη επιφάνεια της πεδινής έκτασης χωρίζεται σε δύο τμήματα. Το ένα τμήμα αποτελεί ο κάμπος της Ψαρής Φοράδας και το άλλο ο κάμπος του Φαφλάγκου. Ο μεγαλύτερος από τους ενδιάμεσους λόφους σχηματίζει ένα μικρό οροπέδιο, που η έκταση του υπερβαίνει τα 500 στρέμματα και ονομάζεται "Τσιτσίνα".

Ο κάμπος της Ψαρής Φοράδας διασχίζεται από ένα χείμαρρο, ο οποίος μόνο το χειμώνα και σε περίοδο βροχών φέρνει τα νερά του μέχρι τη θάλασσα. Αντίθετα ο κάμπος του Φαφλάγκου διασχίζεται από τον Μπλαβάρη ποταμό, του οποίου τα νερά έφταναν μέχρι το τέλος της άνοιξης στη θάλασσα, κυρίως τα πιο παλιά χρόνια, που η ανομβρία δεν ήταν έντονη.

Πολλά είναι τα στοιχεία εκείνα που την κατατάσσουν στις πλέον προνομιούχες περιοχές, καθώς το ιδιαίτερο μικροκλίμα της περιοχής έδωσε την δυνατότητα στους αγρότες να καλλιεργούν στην καρδιά του χειμώνα υπαίθριες ντομάτες με περίοδο συγκομιδής από τον Οκτώβρη έως τον Απρίλη.

Περνώντας από το χωριό Καλάμι, διακρίνεται ο οικισμός.

Στον απάνεμο όρμο, υπάρχει το μικρό νησάκι Ψαροχάρακο (Ψαρό Χαράκι) της ανατολικής πλευράς.

Η μοναδική παραλία της Ψαρής από το "Θιόφιλο" με το "Ψαροχάρακο" έως την "Σεντόνα" με την γκρίζα αμμουδιά της προστατεύτηκε από κατοίκους του οικισμού από παράνομες αμμοληψίες και παρεμβάσεις.

## Κλίμα
Η Ψαρή Φοράδα παρουσιάζει ένα θερμό ημίξηρο κλίμα στέπας με πολύ ήπιους χειμώνες και θερμά καλοκαίρια.

## Ιστορικά στοιχεία
thumb|Ψαρή Φοράδα: Άποψη από τη Σιδωνία
Ο οικισμός ιδρύθηκε από κατοίκους του Καλαμίου, που έρχονταν στο μέρος αυτό αρχικά για ψάρεμα και μόνο το καλοκαίρι, όπως επίσης και για να ελέγχουν τις καλλιέργειες τους. Σήμερα αποτελεί πλέον τόπο μόνιμης διαμονής. Τον τελευταίο καιρό σημειώνει μεγάλη τουριστική ανάπτυξη Αναφορικά με την ονομασία, η Ψαρή Φοράδα ανήκε σε κάποιον αγά, ο οποίος για να επιδείξει την ισχύ του, δε δίστασε  σύμφωνα με το θρύλο να κρεμάσει το αγαπημένο του θηλυκό άλογο, μια γκρίζα φοράδα, σε συγκεκριμένο τόπο. Άλλη εκδοχή κάνει λόγο ότι την έδεσε στο μέρος εκείνο και την άφησε να πεθάνει από πείνα και από δίψα. Ο τόπος αυτός, εκεί που βρίσκεται ο σημερινός οικισμός, έλαβε το όνομα Ψαρή Φοράδα από αυτόν το θρύλο. Η Σιδωνία ταυτίζεται με ομώνυμη αρχαία πόλη.

## Παραπομπές


Κατηγορία:Χωριά της περιφερειακής ενότητας Ηρακλείου
Κατηγορία:Δήμος Βιάννου
Νικολάε Ντομπρίν

Ο **Νικολάε Ντομπρίν** (*Nicolae Dobrin*) ήταν Ρουμάνος ποδοσφαιριστής, που θεωρείται από πολλούς ο μεγαλύτερος Ρουμάνος ποδοσφαιριστής των δεκαετιών του '60 και του '70.

Γεννήθηκε στις 26 Αυγούστου του 1947 στο Πιτέστι στην κομητεία Αργκές. Έπαιξε σε αγώνα της πρώτης κατηγορίας του ρουμανικού πρωταθλήματος σε ηλικία μόλις 16 ετών, το 1962. Αγωνίστηκε στην ομάδα της Αργκές επί 22 χρόνια (με σημαντικότερη διάκριση το πρωτάθλημα που κατέκτησε το 1979) και μόνο για ένα έτος έπαιξε στην Ταργκοβίστε.

Με τη φανέλα της εθνικής Ρουμανίας αγωνίστηκε σε 48 συνολικά αγώνες και πέτυχε έξι (6) τέρματα. Ενώ συνετέλεσε στην πρόκριση της χώρας του στα ημιτελικά του Παγκοσμίου Κυπέλλου του 1970, δεν αγωνίστηκε στους τελικούς.

Στη διάρκεια ολόκληρης της καριέρας του έπαιξε σε 409 αγώνες, σκοράροντας συνολικά 111 τέρματα. Τα έτη 1966, 1967 και 1971 ψηφίστηκε ως ο καλύτερος Ρουμάνος παίκτης. Στις 14 Ιουνίου 1983 έπαιξε στο τελευταίο του παιχνίδι, στη νίκη της Αργκές επί της Μπιχόρ με 2-0. Μέχρι το θάνατό του ήταν τεχνικός διευθυντής της Αργκές.

Πέθανε στο Πιτέστι στις 26 Οκτωβρίου του 2007, έχοντας υποφέρει από καρκίνο των πνευμόνων.

## Παραπομπές


## Εξωτερικοί σύνδεσμοι
* 
* Nicolae Dobrin - in memoriam

Κατηγορία:Ρουμάνοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1970
Κατηγορία:Ποδοσφαιριστές Εθνικής Ρουμανίας
Κατηγορία:Προπονητές ποδοσφαίρου ΦΚ Άρτζες Πιτέστι
Κατηγορία:Ποδοσφαιριστές ΦΚ Άρτζες Πιτέστι
Κώστας Λογαράς

Ο **Κώστας Λογαράς** είναι Έλληνας λογοτέχνης, ποιητής και θεατρικός συγγραφέας.

## Βιογραφία
Γεννήθηκε στην Πάτρα το 1950. Σπούδασε κλασσική φιλολογία στο Πανεπιστήμιο Αθηνών και εργάστηκε ως καθηγητής σε πολλά σχολεία μεταξύ αυτών το Ενιαίο Πολυκλαδικό Λύκειο (ΕΠΛ) Πατρών και το Κλασσικό Λύκειο Πατρών.

Έχει γράψει ποίηση και διηγήματα, μυθιστορήματα, δοκίμια. Έργα του έχουν μεταφραστεί στα αγγλικά, γαλλικά και γερμανικά. Το 1988 το λιμπρέτο του «Σπίτια της μνήμης σπίτια της σιωπής» παρουσιάστηκε στο Διεθνές Φεστιβάλ Πάτρας σε μουσική Θάνου Μικρούτσικου.

Το θεατρικό έργο *Η τελευταία Μάσκα - Falimento* βασίστηκε σε πραγματικό γεγονός που συνέβη στην Πάτρα την δεκαετία του 1960 και πρόκειται για την ιστορία μιας γυναίκας που σκότωσε το παιδί του εραστή της για να το εκδικηθεί. Παρουσιάστηκε από τη θεατρική ομάδα ΑΤΤΙΣ σε σκηνοθεσία Θόδωρου Τερζόπουλου (Πολιτιστική Πρωτεύουσα της Ευρώπης - Πάτρα 2006) και το 2006 σε διάφορα Φεστιβάλ (New Plays From Europe 2006, Βισμπάντεν Γερμανίας). Το μυθιστόρημα «Τα πουλιά με το μαύρο κολάρο», 2017, τιμήθηκε με το βραβείο «Athens Prize for Literature». Από το 1977 συνεργάζεται με την εφημερίδα *[[Τα Νέα]]*, και επιπλέον συνεργάζεται με το ηλεκτρονικό ΒΗΜΑ, το λογοτεχνικό περιοδικό «Διαβάζω», το Protagon.gr, την εφημερίδα «Πελοπόννησος» κ.α. Είναι μέλος της Εταιρείας Συγγραφέων.

## Έργα του
**Αμπάριζα*, Όστρακα, Πάτρα 1982
**Ο ήλιος στον Υδροχόο*, Οδυσσέας, 1984
**Ύποπτοι δρόμοι*, Οδός Πανός/Σιγαρέττα, 1986.
**Σάββατα δίχως μύθο*, Ρόπτρον, 1990.
**Παλιές αμαρτίες*, Καστανιώτης, Αθήνα 1993.
**Η Παράγκα του Καμπούρη*, Πολύεδρο, Πάτρα 1996
**Πάτρα μια πόλη στην λογοτεχνία*, Μεταίχμιο, Αθήνα 2001
**Η πόλη να σαλπάρει στ' ανοιχτά*, Τιμητική Έκδοση του Δήμου Πατρέων, Πάτρα 1996
**Στη χώρα του Νεντίμ μύριζε πεύκο ( απ΄ το Ιόνιο ως το Ικόνιο)*, Μεταίχμιο, Αθήνα 2003, ISBN 9789603755128
**Πάτρα.Μια πόλη στη φωτογραφία*, Μεταίχμιο, Αθήνα 2003,
**Να έρχεσαι όποτε θες* , Μεταίχμιο, Αθήνα 2004, ISBN 9789603757535
* Ερημιά στο βλέμμα τους, Μεταίχμιο, Αθήνα 2008
* Ιστορίες του δρόμου, Γαβριηλίδης, Αθήνα 2013
* Τα πουλιά με το μαύρο κολάρο, Καστανιώτης, Αθήνα 2017
*Όταν βγήκε απ’ τη σκιά**,** Μυθιστόρημα, Καστανιώτης, Αθήνα 2021

## Ποιητικά έργα
**Στιγμές*, Εκδόσεις Όστρακα, Πάτρα 1972
**Ομηρία*, Εκδόσεις Όστρακα, Πάτρα 1974
**Το σώμα*, Εκδόσεις Όστρακα, Πάτρα 1982
**Ο άλλος Ιούλιος*, Εκδόσεις Όστρακα Πάτρα, 1984

## Θεατρικά έργα
* **Σπίτια της μνήμης. Σπίτια της σιωπής* Έκδοση Τέχνη και Λόγος, 1988
**Η τελευταία Μάσκα - Falimento*, Εκδόσεις "Πικραμένος"

## Δοκίμια
*Πολύ πριν, λίγο μετά", Εκδόσεις Το δόντι, 2013

## Εκπαιδευτικά έργα
* **Η Τεχνική της γραφής" ένα βασικό εγχειρίδιο για την παραγωγή λόγου*, Εκδόσεις Μεταίχμιο, ISBN 9789603757351

## Αναφορές και πηγές


Κατηγορία:Έλληνες θεατρικοί συγγραφείς
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες συγγραφείς του 21ου αιώνα
Νέα Αποστολική Μεταρρύθμιση

Η **Νέα Αποστολική Μεταρρύθμιση** είναι ένα κίνημα του Προτεσταντικού Χριστιανισμού που αναπτύχθηκε προερχόμενο από τους Πεντηκοστιανούς και τους Χαρισματικούς. Η *Νέα Αποστολική Μεταρρύθμιση* βεβαιώνει ότι ο Θεός σήμερα αποκαθιστά τις χαμένες διακονίες της εκκλησίας, δηλαδή τις διακονίες του προφήτη και του αποστόλου.

## Γενικές πεποιθήσεις
Ο *Νέα Αποστολική Μεταρρύθμιση* έχει Πεντηκοστιανή και Χαρισματική προέλευση, οπότε πιστεύει και δέχεται το βάπτισμα του Αγίου Πνεύματος, τα θαύματα (όπως η θεραπεία), τη προφητεία και την προσωπική εμπειρία της πίστης.
Mạng lưới này quảng bá mạnh mẽ các giáo lý của Phong trào Cải cách Tông đồ Mới (NAR), một phong trào tân ân tứ và của Paul Cain (1929–2019), mục sư Cơ đốc giáo Ngũ Tuần [ 13
Εντούτοις, αν και το κίνημα, όπως και πολλοί Ευαγγελικοί, βλέπει την εκκλησία ως το αληθινό σώμα των σωσμένων Χριστιανών, επισημαίνει την ανάγκη για τις επιμέρους εκκλησίες και για τους υπευθύνους τους, για την εκ του Θεού δύναμη και οδηγία στην καθοδήγηση της εκκλησίας. Έτσι λοιπόν, πιστεύει στην ανάγκη της ύπαρξης των 5 διακονιών της Εκκλησίας. Ενώ λοιπόν, οι διακονίες του προφήτη και του απόστολου είχαν εξαληφθεί από την εκκλησία για αιώνες, κατά την *Νέα Αποστολική Μεταρρύθμιση* σήμερα αποκαθίστανται.

Mạng lưới này quảng bá mạnh mẽ các giáo lý của Phong trào Cải cách Tông đồ Mới (NAR), một phong trào tân ân tứ và của Paul Cain (1929–2019), mục sư Cơ đốc giáo Ngũ Tuần [ 13

Κατηγορία:Πεντηκοστιανισμός
Σημαία της Αμερικανικής Σαμόα

[thumb|[Αρχείο:FIAV 110000.svg|23px Λόγος σημαίας: 1:2]]

Η **σημαία της [[Αμερικανική Σαμόα|Αμερικανικής Σαμόα]]** καθιερώθηκε στις 24 Απριλίου 1960. Ο αετός που βρίσκεται στη σημαία εκπροσωπεί τη σχέση του νησιού με τις ΗΠΑ παρότι δεν ζει στο νησί . Το πτηνό κρατάει δύο παραδοσιακά σύμβολα των φυλάρχων των Σαμόα στα νύχια των ποδιών του και φέρει επίσης τη Μεγάλη Σφραγίδα των Ηνωμένων Πολιτειών..

Τα σύμβολα είναι το ουατόγκι (ένα πολεμικό ρόπαλο που συμβολίζει την κυβερνητική εξουσία) και ένα φούε (όργανο για να διώχνει τις μύγες, που εκπροσωπεί τη σοφία των παραδοσιακών ηγετών των Σαμόα).

## Ιστορία
Πριν την έλευση των Ευρωπαίων στο νησί το 18ο αιώνα, οι Αμερικανικές Σαμόα δε χρησιμοποιούσαν καμία σημαία. Από το 1800 και μετά είχαν σημαίες, αλλά εξαιτίας της έλλειψης γραπτών πηγών δεν γνωρίζουμε τι ακριβώς σημαίες είχαν εκείνη την εποχή.  Για τα νησιά φιλονίκησαν η Γερμανία, το Ηνωμένο Βασίλειο και οι ΗΠΑ και η διαμάχη έληξε μετά τη διαίρεση των Σαμόα με βάση την τριμερή σύμβαση του 1899.  Ως αποτέλεσμα, οι ΗΠΑ πήραν το δυτικό τμήμα και ύψωσαν τη δική τους σημαία στις 27 Απριλίου 1900.  Αυτή ήταν η επίσημη σημαία των Αμερικανικών Σαμόα ως το 1960.

Από τα μέσα του 20ού αιώνα οι Σαμοανοί κλήθηκαν να προτείνουν ένα νέο σχέδιο σημαίας για το έδαφος. Ο σχεδιασμός της σημαίας έγινε από τους τοπικούς άρχοντες και το Αμερικανικό Ινστιτούτο για τα Σύμβολα.  Η σημαία τέθηκε επίσημα σε ισχύ στις 27 Απριλίου 1960.

## Παραπομπές


## Εξωτερικοί σύνδεσμοι

*The Territory of American Samoa

Αμερικανικη Σαμόα
Κατηγορία:Αμερικανική Σαμόα
Εθνόσημο της Αμερικανικής Σαμόα

right|200px|Η Σφραγίδα των Αμερικανικών Σαμόα
Η **Σφραγίδα της [[Αμερικανική Σαμόα|Αμερικανικής Σαμόα]]** (*Seal of American Samoa*) βασίζεται σε τοπικό σχέδιο. Τα σύμβολα που απεικονίζονται συμβολίζουν τη σοφία και την εξουσία και χρησιμοποιούνται αμφότερα από φυλάρχους. Το Tanoa (*ava bowl*) συμβολίζει τις υπηρεσίες προς τον αρχηγό. Το ρητό "SAMOA IA MUAMUA LE ATUA" μεταφράζεται, «Σαμόα, ας αφήσεις τον Θεό να είναι πρώτος»

## Πηγή

* Τουριστικός Οργανισμός

Σαμόα
Κατηγορία:Αμερικανική Σαμόα
ISO 3166-2

Ο **ISO 3166-2** είναι το δεύτερο μέρος των προτύπων του ISO 3166 που δημοσιεύονται από το Διεθνή Οργανισμό Τυποποίησης (ISO). Είναι ένα σύστημα γεωκωδικών που δημιουργήθηκε για την κωδικοποίηση των ονομάτων των υποδιαιρέσεων χωρών και των εξαρτώμενων περιοχών. Ο σκοπός των προτύπων είναι να καθιερωθεί μια παγκόσμια σειρά συντμήσεων για τους τόπους, για χρήση σε ετικέτες δεμάτων, εμπορευματοκιβώτια, και οπουδήποτε αλλού ένας σύντομος αλφαριθμητικός κώδικας μπορεί να χρησιμεύσει για να δηλώσει ένα τόπο σε μια καταλληλότερη και λιγότερο διφορούμενη μορφή από το πλήρες όνομα του τόπου. Υπάρχουν περίπου 3700 διαφορετικοί κώδικες. 

Το επίσημο όνομα των προτύπων είναι «*Κώδικες για την αντιπροσώπευση των ονομάτων των χωρών και των υποδιαιρέσεών τους - Μέρος 2: Κώδικας υποδιαίρεσης χώρας*». Δημοσιεύθηκε αρχικά το 1998.

## Μορφή

Οι κώδικες του ISO 3166-2 αποτελούνται από δύο μέρη, που χωρίζονται από μια παύλα. Το πρώτο μέρος είναι το στοιχείο κώδικα ISO 3166-1 άλφα-2, το δεύτερο είναι αλφαβητικό ή αριθμητικό και έχει έναν, δύο ή τρεις χαρακτήρες. Το δεύτερο μέρος είναι συχνά βασισμένο στα εθνικά πρότυπα.

## Αλλαγές και εκδόσεις

Οι αλλαγές αναγγέλλονται σε διαφορετικά ενημερωτικά δελτία. Αυτά περιλαμβάνουν συνήθως την προσθήκη νέων υποδιαιρέσεων και διορθώσεων ορθογραφίας.

# ISO 3166-2:2000-06-21
# ISO 3166-2:2002-05-21
# ISO 3166-2:2002-08-20
# ISO 3166-2:2002-12-10
# ISO 3166-2:2003-09-05
# ISO 3166-2:2004-03-08
# ISO 3166-2:2005-09-13
# ISO 3166-2:2007-04-17

## Αποκωδικοποίηση/κωδικοποίηση καταλόγων

Για να βρείτε τους κώδικες του ISO 3166-2 για κάθε χώρα δείτε τον ISO 3166-1, ένα κατάλογο χωρών. Εάν είναι κανείς εξοικειωμένος με τους κώδικες χωρών δύο γραμμάτων (παρόμοιους με τους κώδικες χωρών διαδικτύου) μπορεί επίσης να χρησιμοποιήσει τον πίνακα που δίνεται κατωτέρω.

Και οι δύο τρόποι οδηγούν σε άρθρα όπως ISO 3166-2:XX, όπου ΧΧ αντιπροσωπεύει τον κώδικα του ISO 3166-1, π.χ. το ISO 3166-2:AU οδηγεί στον κατάλογο κωδικών για την Αυστραλία. 

## Πίνακας μορφής με συνδέσεις προς κώδικες

Μερικοί από τους κώδικες αναπτύσσονται από τον ISO 3166/MA αυτοί είναι πνευματική ιδιοκτησία του. Άλλοι είναι ήδη σε χρήση στις συγκεκριμένες χώρες.

## Δείτε επίσης
* ISO 3166-1 

## Εξωτερικοί σύνδεσμοι
* Επίσημη σελίδα του ISO 3166-2 
* Κατάλογος κωδικών χωρών
* Ανίχνευση αλλαγών στον ISO 3166-2, ταξινομημένες κατά χώρα
* UN/LOCODE by UNECE: Subdivision codes
* http://philmcrew.com/countrysubentity.txt

Κατηγορία:Γεωκώδικες
Κατηγορία:Πρότυπα ISO
Πουντσαγκίν Τζασράι

Ο **Πουντσαγκίν Τζασράι** (*Пунцагийн Жасрай*, 26 Νοεμβρίου 1933 - 25 Οκτωβρίου 2007) ήταν Μογγόλος πολιτικός, πρωθυπουργός της ασιατικής χώρας την περίοδο από τις 21 Ιουλίου του 1992 μέχρι τις 19 Ιουλίου 1996.

Γεννήθηκε στις 26 Νοεμβρίου 1933 στο χωριό Μπουγκάτ σουμ, στην επαρχία Γκόβι- Αλτάι. Πριν από τη δημοκρατική επανάσταση του 1990 η οποία έθεσε τέρμα στο κομμουνιστικό καθεστώς, ήταν αντιπρόεδρος της κυβέρνησης και επικεφαλής της Επιτροπής για τον Κρατικό Σχεδιασμό. Ήταν επίσης μέλος της Κεντρικής Επιτροπής του Επαναστατικού Κόμματος του Λαού της Μογγολίας.

Πέθανε στο Ουλάν Μπατόρ στις 25 Οκτωβρίου 2007.

## Παραπομπές


## Εξωτερικοί σύνδεσμοι
* Puntsagiin Jasrai Βιογραφικό του πολιτικού (στα γερμανικά)

Τζασράι
Σημαία των Αμερικανικών Παρθένων Νήσων

thumb|right|Η σημαία των Αμερικανικών Παρθένων Νήσων
Η **[[σημαία]] των [[Αμερικανικές Παρθένοι Νήσοι|Αμερικανικών Παρθένων Νήσων]]** καθιερώθηκε το 1922. Αποτελείται από μία απλοποιημένη μορφή της Μεγάλης Σφραγίδας των ΗΠΑ και εκατέρωθεν αυτής βρίσκονται τα αρχικά γράμματα των νησιών, V και I (Virgin Islands). Ο αετός κρατάει ένα κλαδί ελιάς στο ένα του νύχι, σύμβολο ειρήνης, ενώ στο άλλο κρατάει βέλη, όσα και τα τρία νησιά: Άγιος Θωμάς, Άγιος Ιωάννης και Σαιντ Κρουά (Άγιος Σταυρός). 

Σχεδιάστηκε από τον αξιωματικό του ναυτικού Π. Γ. Σπαρκς το 1917. Η ιδέα για τη σημαία προέρχεται από το εθνόσημο των Ηνωμένων Πολιτειών.

Αμερικανικές Παρθένοι Νήσοι
Κατηγορία:Αμερικανικές Παρθένοι Νήσοι
Σημαία των Βορείων Μαριανών Νήσων

thumb|250px|right| Η σημαία των Βορείων Μαριανών Νήσων

Η ** σημαία των [[Βόρειες Μαριάνες Νήσοι|Βορείων Μαριανών Νήσων]]** καθιερώθηκε στις 4 Ιουλίου του 1976.

Το φόντο της σημαίας είναι μπλε με ένα άσπρο αστέρι. Καθώς στο παρελθόν η χώρα υπήρξε έδαφος υπό την Εντολή του ΟΗΕ, η σημαία του είναι εμπνευσμένη από τα Ηνωμένα Έθνη. Το σύμβολο πίσω από το λευκό αστέρι είναι μία πέτρα λάττε, πολυνησιακό σύμβολο δύναμης. Το διακοσμητικό στεφάνι (μουαρμουάρ) προστέθηκε το 1981.

## Ιστορικές σημαίες

Αρχείο:Flag of the Northern Mariana Islands (1976–1989).svg|Η σημαία της περιόδου 1976-1989
Αρχείο:Flag of the Trust Territory of the Pacific Islands.svg|Σημαία του Εδάφους υπό την Εντολή των Νήσων του Ειρηνικού. Χρησιμοποιήθηκε από τις Νήσους Βόρειες Μαριάνες την περίοδο 1965 - 1972
Αρχείο:Flag of the United Nations.svg|Σημαία των Ηνωμένων Εθνών, σε χρήση στις Βόρειες Μαριάνες το 1947 - 1965


## Πηγές

*Northern Mariana Islands Country Study Guide, Ibp Usa, USA International Business Publications, 2007, p. 213.

Βόρειες Μαριάνες Νήσοι
Κατηγορία:Βόρειες Μαριάνες Νήσοι
Σφραγίδα των Βορείων Μαριανών Νήσων

δεξιά|200px|thumb|Σφραγίδα των Βορείων Μαριανών Νήσων
thumb|Εναλλακτική σφραγίδα.
Η **σφραγίδα των [[Βόρειες Μαριάνες Νήσοι|Βορείων Μαριανών Νήσων]]** είναι εμπνευσμένο από το έμβλημα του ΟΗΕ, καθώς τα νησιά ήταν υπό την εντολή του διεθνούς οργανισμού. Το φόντο είναι γαλάζιο και υπάρχει ένα λευκό αστέρι και μία πέτρα *latte* . Το *mwarmwar* (διακοσμητικό στεφάνι) προστέθηκε το 1981 και τονίζει τη σχέση των νησιών με την ιερή τους ιστορία και τα έθιμά τους.

## Πηγές
*Northern Mariana Islands Country Study Guide, Ibp Usa, USA International Business Publications, 2007, p. 213.

Βορειες
Κατηγορία:Βόρειες Μαριάνες Νήσοι
Σημαία του Γκουάμ

[thumb|250px|[Αρχείο:FIAV 110000.svg|23px Λόγος σημαίας: 22:41]]
Η σημαία του Γκουάμ των Ηνωμένων Πολιτειών υιοθετήθηκε στις 9 Φεβρουαρίου 1948. Η εδαφική σημαία είναι σκούρο μπλε με ένα στενό κόκκινο περίγραμμα σε όλες τις πλευρές (τα σύνορα ήταν μεταγενέστερη προσθήκη). Τα κόκκινα σύνορα αντιπροσωπεύουν το αίμα που χύθηκε στον Β' Παγκόσμιο Πόλεμο και την ισπανική κυριαρχία. Στο κέντρο της σημαίας βρίσκεται το οικόσημο. ένα έμβλημα σε σχήμα αμυγδάλου, που απεικονίζει ένα πρόα να πλέει στον κόλπο Χαγκάτνια κοντά στην Χαγκάτνια και το GUAM χρωματισμένο με κόκκινα γράμματα. Το σχήμα του εμβλήματος θυμίζει τις πέτρες σφεντόνας που χρησιμοποιούσαν οι αρχαίοι άνθρωποι των Τσαμόρου. Η μορφή του εδάφους στο βάθος απεικονίζει τον βράχο Του Λόβερς Πόιντ στο Γκουάμ. Ο Τσαρλς Άλαν Πάουναλ, ο στρατιωτικός κυβερνήτης του Γκουάμ, ενέκρινε το σχήμα της σημαίας το 1948.

Ως συμπλήρωμα του σχεδίου της σημαίας του Γκουάμ και ως απάντηση στον νόμο του Γκουάμ που προβλέπει δημοτικές σημαίες, έγιναν προσπάθειες να απεικονιστεί η κουλτούρα κάθε δήμου του Γκουάμ στη δική του σημαία. Αυτές οι προσπάθειες σχεδιασμού 19 μοναδικών δημοτικών σημαιών συνεργάστηκαν μέσω του Συμβουλίου των Δημάρχων με τη βοήθεια του εικονογράφου Τζέραρντ Άφλαγκιου, ενός ντόπιου. Αυτά τα σχέδια δημοτικών σημαιών αντικατοπτρίζουν μοναδικές πτυχές καθενός από τα δημοτικά χωριά του Γκουάμ.

## Παραπομπές

Γκουαμ
Κατηγορία:Γκουάμ
Εθνόσημο του Γκουάμ

right|125px

Η **σφραγίδα του [[Γκουάμ]]** απαντάται στο μέσο της της σημαίας του Γκουάμ. Η σφραγίδα αποτελείται από μία έλλειψη με αιχμηρές άκρες και κόκκινο περίγραμμα. Στην έλλειψη βρίσκεται μια σκηνή από ένα παραλιακό τοπίο (είναι ο όρμος της Αγκάνιας), με ένα κανό (*proa*) και έναν φοίνικα. Η λέξη GUAM αναγράφεται με κεφαλαία ερυθρά γράμματα.

## Εξωτερικοί σύνδεσμοι

* Ιστότοπος του εθνοσήμου

Γκουάμ
Κατηγορία:Γκουάμ
Σημαία του Πουέρτο Ρίκο

right|thumb|250px|Η σημαία του Πουέρτο Ρίκο (1995–σήμερα)
Η **[[σημαία]] του [[Πουέρτο Ρίκο]]** αποτελείται από πέντε ισομεγέθεις οριζόντιες λωρίδες χρώματος κόκκινου (στο επάνω και κάτω μέρος) εναλλάξ με άσπρο (η πρώτη, η μεσαία και η τελευταία λωρίδα είναι κόκκινες). Ένα μπλε ισοσκελές τρίγωνο βρίσκεται στην αριστερή πλευρά και περιέχει ένα άσπρο πεντάκτινο αστέρι στο κέντρο.

## Ιστορία
Η εισαγωγή σημαίας στο Πουέρτο Ρίκο μπορεί να αναχθεί στην εποχή του Χριστόφορου Κολόμβου. Με την σημαία του ισπανικού Στέμματος, ο θαλασσοπόρος έφτασε στο νησί το 1492 και το ονόμασε «Σαν Χουάν Μπαουτίστα». Ο ίδιος ο Κολόμβος ύψωσε τη βασιλική σημαία, ενώ οι καπετάνιοι των πλοίων του ύψωσαν λευκές σημαίες με πράσινο σταυρό και με τα μαύρα γράμματα 'F' και 'Y', (αμφότερα πράσινα και εστεμμένα με βασιλικές κορόνες) για το Βασιλέα Φερδινάνδο Β΄ της Αραγωνίας και την Ισαβέλλα της Καστίλλης. Έπειτα από την κατάληψη του νησιού από τους αποικιοκράτες, σημαία του έγινε η σημαία της Ισπανίας.

right|thumb|Η αρχική επαναστατική σημαία του Λάρες
## Ιστορικές σημαίες του Πουέρτο Ρίκο
Ο ισπανικός στρατός σχεδίασε τη σημαία με το σταυρό της Βουργουνδίας και την καθιέρωσε ως σύμβολό του.

Το κίνημα υπέρ της ανεξαρτησίας άρχισε να απλώνεται και ένας αντιστασιακός πρότεινε να ράψουν τη σημαία με ένα κίτρινο αστέρι στην επάνω αριστερή γωνία. Η επαναστατική σημαία του Λάρες χρησιμοποιήθηκε κατά τη βραχύχρονη επανάσταση εναντίον της ισπανικής κυριαρχίας.


Image:Flag of New Spain.svg|Ισπανική σημαία του Στρατού (με το Σταυρό της Βουργουνδίας
Image:Flag of Grito de Lares (current, medium blue).svg |Επαναστατική σημαία του Λάρες 1868
Image:Flag of Puerto Rico (1952-1995).svg|Η σημαία με το σκούρο μπλε τρίγωνο (1952–1995)


Το 1873 το ισπανικό Στέμμα δημιούργησε μια νέα σημαία, παρόμοια με τη σημαία της Ισπανίας, με το έμβλημα του Πουέρτο Ρίκο στη μέση. Αυτή η σημαία χρησιμοποιήθηκε στο νησί ως το 1898. Από τότε και μέχρι το 1952 επιτρεπόταν μόνο η σημαία των Ηνωμένων Πολιτειών. Ο νεοεκλεγείς κυβερνήτης Λουίς Μουνιός Μαρίν καθιέρωσε τότε την επίσημη εθνική σημαία του Πουέρτο Ρίκο, η οποία μοιάζει με την αντίστοιχη των ΗΠΑ.

## Παραπομπές


## Εξωτερικοί σύνδεσμοι

* Οι σημαίες του Πουέρτο Ρίκο στο Vexilla mundi
* Η σημαία των Ινδιάνων Jatibonicu Taino του Μπορικέν

Πουέρτο Ρίκο
Κατηγορία:Πουέρτο Ρίκο
Έμβλημα του Πουέρτο Ρίκο

right|150px
Το **έμβλημα του [[Πουέρτο Ρίκο]]** παραχωρήθηκε για πρώτη φορά από το Στέμμα το 1511 και είναι το αρχαιότερο εθνόσημο του Νέου Κόσμου. Επίσημα υιοθετήθηκε ξανά από την κυβέρνηση της Κοινοπολιτείας του Πουέρτο Ρίκο, το 1976.

Στο θυρεό, το πράσινο φόντο συμβολίζει τη βλάστηση του νησιού, ενώ ο Αμνός (Θεός) καιη λάμπα είναι του Ιωάννη του Βαπτιστή και το βιβλίο με τις επτά σφραγίδες, στο οποίο κάθεται το αρνί εκπροσωπούν το βιβλίο της Αποκάλυψης, συγγραφέας του οποίου θεωρείταιαπό τους περισσότερους ο Ιωάννης ο Ευαγγελιστής. Τα άκρα είναι φτιαγμένα από διαφορετικά στοιχεία: κάστρα και λιοντάρια συμβολίζουν την Καστίλλη και τη Λεόν , ενώ βρίσκεται και το οικόσημο των βασιλέων της Αραγωνίας. Επίσης, η σημαία δείχνει την ενοποίηση της Ισπανίας. Ο Σταυρός της Ιερουσαλήμ συμβολίζει την πίστη στους Καθολικούς. Το γράμμα F αντιπροσωπεύει το Φερδινάνδο Β΄ της Αραγωνίας και το Y την Ισαβέλλα της Καστίλλης.
Το ρητό στη λατινική "Joannes Est Nomem Ejus" (Λουκάς, 1:63), σημαίνει: "Και το όνομα αυτού, Ιωάννης", δηλ. Σαν Χουάν, που ήταν και το αρχικό όνομα του νησιού.

## Σφραγίδα
right|160px
Υπάρχει και η σφραγίδα του Πουέρτο Ρίκο. Ωστόσο αυτή αντικαταστάθηκε από το παραδοσιακό έμβλημα.

Πουέρτο Ρίκο
Εμβλημα
Ρουπία Σεϋχελλών

Η  **ρουπία**  (*rupee*)  είναι το νόμισμα στις Σεϋχέλλες και υποδιαιρείται σε 100 λεπτά (*cents*). Στην τοπική γλώσσα των Κρεολών ] (*Seselwa*) λέεγται  *roupi*. Ο διεθνής νομισματικός κωδικός είναι SCR. Μερικές φορές χρησιμοποιούνται και οι βραχυγραφίες **SR** https://web.archive.org/web/20081027195526/http://www.mfa.gov.sc/seychelles_currency.html
και  **SRe** https://web.archive.org/web/20111129141202/http://fx.sauder.ubc.ca/currency_table.html.

## Ιστορία

Η ρουπία εισήχθη στο νησί του Ινδικού το 1914. Η αρχική της μορφή ήταν σε χαρτονόμισμα και μάλιστα κυκλοφορούσε παράλληλα και ήταν ίσης αξίας με τη Ρουπία του Μαυρίκιου. Η τελευταία κυκλοφορούσε στις Σεϋχέλλες από το 1877. Η ρουπία του Μαυρίκιου είχε αντικαταστήσει τη στερλίνα, η οποία ήταν σε κυκλοφορία από το 1810. Μόλις το 1939 εισήχθησαν κέρματα για ιδιαίτερη χρήση από τις Σεϋχέλλες.

## Κέρματα
Το 1939 εισήχθησαν κέρματα ονομαστικής αξίας των 10 και 25 λεπτών (*cents*), ½ και 1 ρουπίας. Τα 10 λεπτά ήταν νέα ονομαστική αξία και ήταν φτιαγμένο το κέρμα αυτό από χαλκονικέλιο, σε αντίθεση με τα άλλα τρία κέρματα άλλης ονομαστικής αξίας που όμως ήταν ισομεγέθη. Εκείνα κόπηκαν με λιγότερο καθαρό ασήμι (.500). Το 1948 κυκλοφόρησαν ορειχάλκινα κέρματα του  1 καθώς επίσης και των 2  και  5 λεπτών. Τα κέρματα ήταν ίδια σε μέγεθος με τα κέρματα στο Μαυρίκιο και παρόμοια στο σχέδιο.

Το 1951 τα ασημένια νομίσματα των 25 λεπτών αντικαταστάθηκαν από άλλα χαλκονικέλινα.  Επιπλέον αλλαγές έγιναν τα έτη  1953 και 1954. Το 1972 κυκλοφόρησαν λεπτά του 1 και των 5 από αλουμίνιο. Το 1968 κυκλοφόρησαν τα τελευταία κέρματα των 2 λεπτών και το κέρμα του ενός λεπτού βγήκε από το νομισματοκοπείο για τελευταία φορά το 1992.

## Χαρτονομίσματα
thumb|Μία ρουπία του 1943
Το 1914 η κυβέρνηση τύπωσε επειγόντως χαρτονομόσματα των 50 λεπτών καθώς επίσης της 1 και των 5 και 10 ρουπιών. Το 1918 τυπώθηκαν πιο πολλά χαρτονομίσματα των 50 λεπτών και της 1 ρουπίας και αυτά ακολουθήθηκαν από τα τραπεζογραμμάτια των 5, 10 και 50 ρουπιών το 1928. Τα χαρτονομίσματα των 50 λεπτών και τξς 1 ρουπίας σταμάτησαν να τυπώνονται το 1951. Το 1968 κυκλοφόρησαν οι ρουπίες των 20 και των 100, ενώ τα χαρτονομίσματα των 5 ρουπιών αντικαταστάθηκαν από κέρματα το 1972.

Το 1979 την έκδοση χαρτονομισμάτων ανέλαβε η Νομισματική Αρχή των Σεϋχελλών (Seychelles Monetary Authority) τυπώνοντας τραπεζογραμμάτια των 10, 25, 50 και 100 ρουπιών. Οι ίδιες ονομαστικές αξίες είναι και στα χαρτονομίσματα που εξέδωσε η Κεντρική Τράπεζα των νησιών, η οποία ανέλαβε αρμοδιότητα το 1983. Το 2005 κυκλοφόρησαν τραπεζογραμμάτια των 500 ρουπιών.

Οι «ανεπίσημες» αξίες των χαρτονομισμάτων διαφέρουν από τις επίσημες, εξαιτίας της «μαύρης αγοράς». Ενδεικτικά, τον Απρίλιο του 2007 η επίσημη ισοτιμία της ρουπίας με το αμερικανικό δολάριο ήταν 6,1 ρουπίες ανά 1 δολάριο, ενώ στη «μαύρη αγορά» η αντίστοιχη ισοτιμία ήταν 13 ρουπίες για ένα δολάριο.

## Υποτίμηση 2008
Το Νοέμβριο του 2008 η χώρα ήρε τον έλεγχο στο νόμισμά της. Η ρουπία υποτιμήθηκε κατά 78% έναντι του αμερικανικού δολαρίου στις 3 Νοεμβρίου 2008.

## Παραπομπές


Ρουπια
Ρουπια Σευχελλων
Τζιοβάνι Ριμπίζι

Ο **Τζιοβάνι Ριμπίζι** ή, όπως είναι ευρέως γνωστός, **Τζοβάνι Ριμπίζι** (ιταλικά: Antonino Giovanni Ribisi, 17 Δεκεμβρίου 1974) είναι Αμερικανός ηθοποιός, με καταγωγή από τη Σικελία. Ο Ριμπίζι έχει διακριθεί τόσο σε κινηματογραφικούς όσο και τηλεοπτικούς ρόλους, ενώ το 2007 κέρδισε μια υποψηφιότητα για βραβείο Emmy.

## Βιογραφικά Στοιχεία
Ο Τζιοβάνι Ριμπίζι γεννήθηκε στο Λος Άντζελες της Καλιφόρνια το 1974. Οι γονείς του ονομάζονται Γκέι Λάντραμ, ατζέντης στο επάγγελμα, και Άλμπερτ Ριμπίζι, μουσικός. Είναι δίδυμος αδερφός της ηθοποιού Μαρίσα Ριμπίζι και έχει επιπλέον μια αδερφή, την Τζίνα. Ήταν παντρεμένος με τη Μαράια Ο’ Μπράιεν από τις 18 Μαρτίου 1997 μέχρι τις 3 Νοεμβρίου 2001. Μαζί απέκτησαν μια κόρη, τη Λουτσία, γεννημένη το Σεπτέμβρη του 1997. Κουνιάδος του είναι ο μουσικός Μπεκ.

Ξεκίνησε την καριέρα του με εμφανίσεις στην τηλεόραση, κυρίως σε ρόλους γκεστ, σε μια σειρά από σειρές, ανάμεσα στις οποίες οι: *The New Leave It to Beaver*, *The Wander Years* και *Με Δύο Μπαμπάδες* (My Two Dads). Κέρδισε την προσοχή του κοινού με μια εξαιρετική εμφάνιση σε επεισόδιο της σειράς *[[The X-Files]]*, αλλά και στο ρόλο του Φρανκ Τζούνιορ, αδερφού της Φίμπι (Λίζα Κούντροου) στη σειρά *[[Τα Φιλαράκια]]* (Friends). Πιο πρόσφατα εμφανίστηκε σε τέσσερα επεισόδια του *My Name Is Earl*, κερδίζοντας το 2007 μια υποψηφιότητα για βραβείο Emmy.

Σε ταινίες συνήθως αναλαμβάνει δευτεραγωνιστικούς δραματικούς ρόλους, αν και έχει επίσης εμφανιστεί ως πρωταγωνιστής, όπως για παράδειγμα στην ταινία *Παράδεισος* του Τομ Τίκβερ, στο πλάι της Κέιτ Μπλάνσετ. Με την ηθοποιό είχαν συνεργαστεί και πάλι στην ταινία *Το Χάρισμα* (The Gift). Στη φιλμογραφία του Ριμπίζι απαντώνται οι ταινίες *Σε 60 Δευτερόλεπτα* (Gone in Sixty Seconds), *[[Η διάσωση του στρατιώτη Ράιαν]]* (Saving Private Ryan), *[[Χαμένοι στη μετάφραση (ταινία)|Χαμένοι στη Μετάφραση]]* (Lost in Translation), *Η Πτήση του Φοίνικα* (Flight of the Phoenix) και *Sky Captain and the World of Tomorrow*.

Ο Ριμπίζι έχει επίσης εμφανιστεί στο μουσικό βίντεο του βρετανικού συγκροτήματος Keane για το τραγούδι "Crystal Ball" το 2006. Επίσης μαζί με τη Ουινόνα Ράιντερ και τον Τζον Σι Ράιλι στο "Talk About The Blues" των Jon Spencer Blues Explosion.

## Υποψηφιότητες
* 2001: Υποψηφιότητα για Βραβείο Saturn για την ερμηνεία του στο *«Χάρισμα»*.
* 2005: Υποψηφιότητα για Βραβείο Saturn για την ερμηνεία του στο *«Sky Captain and the World of Tomorrow»*.
* 2007: Υποψηφιότητα για Βραβείο Emmy για την ερμηνεία του στο *«My Name is Earl»*.

## Φιλμογραφία

### Τηλεοπτικές Εμφανίσεις

## Πηγές
* Η ιστοσελίδα του ηθοποιού στο IMDb.

## Παραπομπές


## Εξωτερικοί σύνδεσμοι
* Επίσημη ιστοσελίδα
* Ο Τζιοβάνι Ριμπίζι στο IMDb.
* Ο Τζιοβάνι Ριμπίζι στο cine.gr. 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Ιταλοαμερικανοί
Πολυμήδη

Στην ελληνική μυθολογία η **Πολυμήδη** (από τις λέξεις *πολύ* και *μήδος* = σκέψη, σύνεση), που αναφέρεται κάποιες φορές και ως **Αλκιμήδη**, ήταν κόρη του Αυτολύκου, σύζυγος του Αίσονα και μητέρα του Ιάσονα και του Προμάχου. Ως αδελφή της Αντικλείας, η Πολυμήδη ήταν θεία του Οδυσσέα.

Μετά τη θανάτωση του Αίσονα από τον Πελία, η Πολυμήδη καταράστηκε τον Πελία και κρεμάστηκε.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 650

Πολυμηδη
Αμυθαονίδες

Στην ελληνική μυθολογία οι **Αμυθαονίδες** ήταν το γένος που καταγόταν από τον Αμυθάονα και τους γιους του, Μελάμποδα και Βίαντα, που κατέφυγαν στην αργολική πεδιάδα και ίδρυσαν κατά μία εκδοχή τα βασίλεια του Άργους και των Μυκηνών.

Οι Αμυθαονίδες γνώριζαν τη μαντική τέχνη και θαυμάζονταν για την ευφυία τους. Απόγονός τους ήταν και ο γνωστός από τον Τρωικό Πόλεμο μάντης Κάλχας. Ο Ησίοδος (225) γράφει ότι ξεκίνησαν από την Πισάτιδα χώρα και την Τριφυλλία, και έφθασαν στο Άργος, όπου ήρθαν σε επιμιξία με τους απογόνους του Δαναού. Τα δύο βασίλεια που ίδρυσαν είχαν κοινό ιερό το Ηραίον στον μεταξύ τους δρόμο, στο εσωτερικό του οποίου είχαν τοποθετήσει τα ξόανα του Πολυκλείτου.

Με την πάροδο του χρόνου, οι Αμυθαονίδες άρχισαν ανταγωνισμό με τους απογόνους του Περσέως (*Περσείδες*), ο οποίος εξελίχθηκε λίγο μετά σε πόλεμο, που είχε ως αποτέλεσμα την ήττα των δεύτερων. Από τους Αμυθαονίδες του Άργους είναι γνωστότερος ο Αμφιάραος, απόγονος του Μελάμποδα, ενώ στη Σικυώνα περίφημος ήταν ο Άδραστος, απόγονος του Βίαντα.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 130

Αμυθαονι
Beatboxing

**Beatboxing** (και **beat-boxing** ή **b-boxing**) αποκαλείται η τέχνη της αναπαραγωγής φωνητικών ήχων σε μίμηση μουσικών οργάνων, κατά κύριο λόγο κρουστών, μέσω της στοματικής κοιλότητας, χρησιμοποιώντας τη γλώσσα, τα χείλη και τη φωνή. Συμπληρωματικά, ένα άτομο, μπορεί να χρησιμοποιήσει και τη θωρακική του περιοχή (χτυπώντας την) ή οποιοδήποτε άλλο μέρος του σώματός του, ώστε να πετύχει την αναπαραγωγή ήχου. Ο όρος και η τεχνική του beatboxing προήλθαν από την χιπ χοπ κουλτούρα, αλλά δεν περιορίζονται πλέον μόνο σε εκείνη.   

Στις αρχές της δεκαετίας του 1980, πρωτοπόροι του είδους, όπως ο Νταγκ Φρες  και ο Μπιζ Μάρκι, μιμούνταν τα drum machines (beatboxes), από όπου και προέκυψε το όνομα του είδους. Μετά από μια σχετική ύφεση στα τέλη εκείνης της δεκαετίας, αυτό το είδος επανήλθε στα μέσα της δεκαετίας του 1990 αποδίδοντας τις επιρροές του, μεταξύ άλλων, και στον Μάικλ Γουίνσλοου από την κινηματογραφική ταινία *[[Η Μεγάλη των Μπάτσων Σχολή]]*. 

## Παραπομπές


Κατηγορία:Ανθρώπινη φωνή
Σιμότητα

Ο όρος **σιμότητα** είναι περισσότερο ναυπηγικός, με τον οποίο προσδιορίζεται η ναυπηγική ανόρθωση της πλώρης και της πρύμνης ως προς το επίπεδο του κυρίου καταστρώματος, όταν το πλοίο είναι ζυγοσταθμισμένο. Κατασκευαστικά πρόκειται για καμπύλη γραμμή που λέγεται **καμπύλη σιμότητας**, κοινώς "λουνάδα", ή "βιάρισμα", ή "καραβίζι" (sheer), που αποτελεί το γεωμετρικό τόπο των τομών του κεντρικού επιπέδου με τις ευθείες του καταστρώματος.

## Διάκριση

Συνεπώς στα πλοία παρατηρούνται δύο σιμότητες: η πρωραία και η πρυμναία σιμότητα, δεδομένου ότι στο μέσον αυτή είναι μηδενική.

*Πρωραία σιμότητα: ονομάζεται η ανύψωση της πλώρης και που αντιστοιχεί στη *[[Ναυπηγικές γραμμές#Εγκάρσιες ναυπηγικές γραμμές|πρωραία κάθετο]]*.
*Πρυμναία σιμότητα: ονομάζεται η ανύψωση της πρύμνης, που αντιστοιχεί στη *[[Ναυπηγικές γραμμές#Εγκάρσιες ναυπηγικές γραμμές|πρυμναία κάθετο]]*.

Σε ορισμένα πλοία η πρυμναία σιμότητα παρουσιάζεται ως αρνητική (π.χ. ρυμουλκά, ναρκαλιευτικά, σε κάποια αλιευτικά κ.λπ.) και σε άλλα μηδενική σε όλο το μήκος τους (π.χ. ελικοπτεροφόρα, μεγάλα δεξαμενόπλοια κ.λπ.).

## Τεχνικά χαρακτηριστικά
Κατά κανόνα η "καμπύλη σιμότητας" αποτελείται από δύο παραβολές με κοινή κορυφή και κοινό άξονα συμμετρίας, που συμπίπτει με την κάθετο, που απέχει από τη μέση τομή και λίγο πρύμνηθεν αυτής περίπου κατά το 1/10 του μήκους μεταξύ των καθέτων. Τα δε λοιπά χαρακηριστικά της σιμότητας έχουν ως ακολούθως:
*Σιμότητα πρωραίου άκρου: **α = 1/60 L**
*Σιμότητα πρυμναίου άκρου: **β = 1/2 α** μέχρι και **1/3 α**
*Εξίσωση πρωραίας καμπύλης σιμότητας: **<math>x^{2}</math>=(L1<sup>2</sup>/α)y** όπου L1: μήκος πλώρης από κορυφής παραβολών.
*Εξίσωση πρυμναίας καμπύλης σιμότητας: **<math>x^{2}</math>=(L2<sup>2</sup>/β)y** όπου L2: μήκος πρύμνης από κορυφής παραβολών.
Εκ των παραπάνω συνάγεται ότι η πρωραία σιμότητα είναι διπλάσια ή περισσότερο της πρυμναίας.

## Ανάγκη κατασκευής
Δύο είναι οι λόγοι κατασκευής σιμότητας σ΄ ένα σκάφος, αφενός διότι δημιουργεί περισσότερο εσωτερικό χώρο με συνέπεια ν΄ αυξάνεται η πλευστότητα αυτού, αφετέρου ν΄ αντιπαρέρχεται επιτυχώς τους διάφορους κυματισμούς ή θαλασσοταραχές. Ένας τρίτος ακόμη λόγος είναι ωραία αισθητική γραμμή που προσδίδει στο πλοίο. Και βέβαια όλα αυτά με επιπρόσθετο κόστος ναυπήγησης.

## Δείτε επίσης
*Πρότυπο σκάφος Νηογνωμόνων

Κατηγορία:Πλοίο
Κατηγορία:Ναυπηγική
Βασίλι Ζουκόφσκι

Ο **Βασίλι Αντρέγεβιτς Ζουκόφσκι** (Περιφέρεια Τούλα, 9 Φεβρουαρίου 1783 –– Μπάντεν-Μπάντεν, 24 Απριλίου 1852), υπήρξε κορυφαίος ρομαντικός ποιητής της δεκαετίας του 1810, μεταφραστής έργων των Μπάιρον, Σίλερ και Ομήρου, προστάτης και καλός φίλος του Αλέξανδρου Πούσκιν.

Υποστήριξε τον Πούσκιν όταν ο Τσάρος τον εξόρισε στη Σιβηρία κατορθώνοντας μαζί με τον Νικολάι Καραμζίν και με την υποστήριξη του Καποδίστρια να μεταφερθεί αρχικά στο Αικατερίνοσλαβ (σημερινό Ντνίπρο) και αργότερα στο Κισινάου (Κισινιόφ στα ρωσικά). 

## Έργα μεταφρασμένα στα ελληνικά
* *Ο γκρίζος λύκος*, εκδόσεις Ροές

## Παραπομπές


## Εξωτερικοί σύνδεσμοι
* Βασίλι Ζουκόφσκι

Ζουκοφσκι Βασιλι
Πόρτο Καρράς

Το **Πόρτο Καρράς** (*Porto Carras Grand Resort*) είναι ξενοδοχειακό συγκρότημα που βρίσκεται στη Σιθωνία της Χαλκιδικής, στη Βόρεια Ελλάδα. Βρίσκεται σε απόσταση περίπου 120 χιλιομέτρων νοτιο-ανατολικά της Θεσσαλονίκης. Το συγκρότημα περιλαμβάνει τρία ανακαινισμένα ξενοδοχεία πολυτελείας, το *Μελίτων*, το *Σιθωνία* και το *Village Inn*. Το Πόρτο Καρράς περιλαμβάνει τη μεγαλύτερη ιδιωτική μαρίνα στη Βόρεια Ελλάδα και μία από τις μεγαλύτερες στα Βαλκάνια, γήπεδα γκολφ, καλαθοσφαίρισης, ποδοσφαίρου, ιππασίας και το μεγαλύτερο κέντρο Spa και θαλασσοθεραπείας της νοτιοανατολικής Ευρώπης. Σε απόσταση περίπου τριών χιλιομέτρων βρίσκεται η τουριστική παραθαλάσσια κωμόπολη Νέος Μαρμαράς.  

## Ιστορία
Χτίστηκε τη δεκαετία του 1970 από τον εφοπλιστή Ιωάννη Καρρά. Η μελέτη έγινε αρχικά από τον αρχιτέκτονα Βάλτερ Γκρόπιους, ο οποιος όμως πέθανε το 1969. Τον Ιούνιο του 2003 φιλοξένησε τη Σύνοδο Κορυφής της Ευρωπαϊκής Ένωσης, στο οποίο παρουσιάστηκε το προσχέδιο του Ευρωπαϊκού Συντάγματος. Κατά τη διάρκεια της Συνόδου το ξενοδοχείο πολιορκήθηκε από χιλιάδες διαδηλωτών κατά της Ευρωπαϊκής Ένωσης, με σχετικά σοβαρά επεισόδια στον γύρω χώρο. Κάθε χρόνο διοργανώνονται ιστιοπλοϊκοί αγώνες, ενώ κάθε καλοκαίρι λαμβάνει χώρα το ομώνυμο Φεστιβάλ με πλήθος καλλιτεχνικών εκδηλώσεων.

## Παραπομπές


## Επίσημη Ιστοσελίδα
Ξενοδοχειακό Συγκρότημα Πόρτο Καρράς

Κατηγορία:Ξενοδοχεία στην Ελλάδα
Κατηγορία:Δήμος Σιθωνίας
Κατηγορία:Μαρίνες στην Ελλάδα
Ζαρός

Ο **Ζαρός** είναι χωριό και έδρα ομώνυμης κοινότητας του Δήμου Φαιστού και της τέως Επαρχίας Καινουργίου στην Περιφερειακή Ενότητα Ηρακλείου της Κρήτης.  
μικρογραφία|Τα πρώτα σπίτια του Άνω Ζαρού και το φαράγγι του Ρούβα

## Πληροφορίες
Ο Ζαρός βρίσκεται στις νότιες υπώρειες του όρους Σαμάρι, που αποτελεί παρακλάδι του Ψηλορείτη. Απέχει 43 χιλιόμετρα από το κέντρο του Ηρακλείου και 12 χιλιόμετρα από τις Μοίρες.

Ο Ζαρός παράγει ελαιόλαδο, σταφίδα, εσπεριδοειδή, κηπευτικά, χαρούπια και κτηνοτροφικά φυτά. Η ονομασία του χωριού προέρχεται μάλλων από το πληθυντικό μόριο *Ζα* και το ρήμα *ρέω*, ρους και σημαίνει *πολλά νερά*. Το χωριό μάλιστα είναι ευρύτερα γνωστό από το ομώνυμο εμφιαλωμένο νερό.

## Αξιοθέατα
μικρογραφία|Η τεχνητή λίμνη στο Ζαρό
Στο εσωτερικό του χωριού υπάρχουν τρεις εκκλησίες. Στα βόρεια βρίσκεται ο παλιός ναός του Αγίου Νικολάου με τοιχογραφίες. Σήμερα είναι μοναστήρι που ακολουθεί το Ιουλιανό ημερολόγιο.

Στην έξοδο βόρεια του χωριού υπάρχει φαράγγι. Εκεί βρίσκεται η  πηγή Βότομος, μια περιοχή κατάφυτη με πλατάνια, εκτροφείο πέστροφας και με μία τεχνητή λίμνη.

Ανάμεσα στα άλλα, στον Ζαρό υπάρχουν περιφερειακό ιατρείο, ΚΕΠ, νηπιαγωγείο, δημοτικό σχολείο, γυμνάσιο, ξενώνες και τράπεζες. Η ομώνυμη ποδοσφαιρική ομάδα αγωνίζεται στην α΄ ερασιτεχνική κατηγορία του τοπικού πρωταθλήματος της Ε.Π.Σ. Ηρακλείου.

## Ιστορικά στοιχεία
Το δίκτυο ύδρευσης στην περιοχή ήταν ανεπτυγμένο από τα αρχαία χρόνια. Από την πηγή Στέρνα, στα βόρεια του Ζαρού, υδρευόταν η αρχαία Γόρτυνα. Σώζονται ερείπια του ρωμαϊκού υδραγωγείου.

Στο Ζαρό γίνεται γραπτή μνεία το 1583 στον Καστροφύλακα (Κ 103, με την ονομασία *Saro*) με 266 κατοίκους και στην ίδια απογραφή αναγράφεται ο οικισμός Κούρτες (*Curtes*) με 172 κατοίκους (Κ 103). Στη διάρκεια της Τουρκοκρατίας οι Κούρτες αποκλειστικά κατοικούνταν από τους Τούρκους. Υπήρχαν 20 τουρκικές οικογένειες το 1834 και 150 το 1881. Τον εικοστό αιώνα στο χωριό δούλευαν νερόμυλοι και νεροτριβές για τα μάλλινα εγχώρια υφάσματα.

## Αθλητισμός
Στο Ζαρό εδρεύει ο «Αθλητικός Όμιλος Ζαρού» ο οποίος ιδρύθηκε το 1969. Ανήκει στη δύναμη της Ε.Π.Σ. Ηρακλείου και αγωνίζεται επίσημα στα πρωταθλήματά της από τη σεζόν 1983-84, ενώ 10 χρόνια αργότερα, τη σεζόν 1993-94 αγωνίστηκε για πρώτη φορά στην Α΄ Κατηγορία. Τη χρονιά 2010-11 κατέκτησε για πρώτη φορά το πρωτάθλημα Α1 Κατηγορίας και κέρδισε την άνοδο στην Δ΄ Εθνική, στην οποία σημείωσε τη μοναδική του παρουσία τη σεζόν 2011-12. Τις χρονιές 2012-13 και 2013-14 κατέκτησε εκ νέου το πρωτάθλημα Α1 ΕΠΣΗ και διεκδίκησε αμφότερα την άνοδο στην Γ΄ Εθνική μέσω του ειδικού πρωταθλήματος του 2013 και 2014 αντίστοιχα, χωρίς όμως επιτυχία. Το 2014 κατέκτησε το Σούπερ Καπ Ε.Π.Σ. Ηρακλείου, νικώντας τον Αλμυρό Γαζίου.

## Δείτε επίσης
* Κοινότητα Ζαρού

## Βιβλιογραφία
* 

## Εξωτερικοί σύνδεσμοι
* Ταξίδι στο Ζαρό 
*Φωτογραφίες από Ζαρό 

## Παραπομπές


Κατηγορία:Δήμος Ζαρού
Κατηγορία:Κωμοπόλεις της περιφερειακής ενότητας Ηρακλείου
Κατηγορία:Δήμος Φαιστού
Σημαία του Μοντσερράτ

[thumb|250px|right|[Αρχείο:FIAV 110010.svg|23px Λόγος σημαίας: 1:2]]
Η **[[σημαία]] του [[Μοντσερράτ]]** καθιερώθηκε στις 10 Απριλίου 1909.

Στην πάνω αριστερή γωνία έχει τη σημαία της Βρετανίας σε γαλάζιο φόντο και στη δεξιά μεριά έχει το εθνόσημο των νησιών, με τη μορφή της της Ερίν, θηλυκής προσωποποίησης της Ιρλανδίας σύμφωνα και με τη μυθολογία, η οποία είναι ντυμένη στα πράσινα και κρατάει μια χρυσή άρπα και έναν μεγάλο σταυρό. Ο σταυρός συμβολίζει το Χριστιανισμό στο νησί ενώ η άρπα καθώς και το πράσινο χρώμα την Ιρλανδία, από την οποία προήλθαν οι πρώτοι κάτοικοι του νησιού.

## Σημαία του Κυβερνήτη
thumb|250px|Η σημαία του Κυβερνήτη του Μοντσερράτ.
Ο Κυβερνήτης διαθέτει ξεχωριστή σημαία. Η σημαία έχει ένα μέρος από τη σημαία του Ηνωμένου Βασιλείου (*Union Jack*) και το έμβλημα των νησιών.

## Παραπομπές


Μοντσερρατ
Κατηγορία:Μοντσερράτ
Κατηγορία:Σημαίες του Ηνωμένου Βασιλείου
Α.Σ. Μινώταυρος Πάτρας

Ο **Α**θλητικός **Σ**ύλλογος **Ο** **Μινώταυρος** ήταν αθλητικός σύλλογος της Πάτρας στην χειροσφαίριση και αγωνίστηκε από το 2002 έως το 2008 στην Α2 Εθνική κατηγορία και το 2009 στην Α1 Εθνική.

## Ιστορία
Ιδρύθηκε το 1992 με χρώματα το μπλε και άσπρο και έμβλημα την κεφαλή ενός ταύρου. Έχει αγωνιστεί μέχρι την Α1 εθνική κατηγορία. Το 2006 συγχωνεύτηκε με -ουσιαστικά απορρόφησε- το τμήμα χειροσφαίρισης του Ολυμπιακού Πατρών που είχε κερδίσει την άνοδο στην Α2 Εθνική, καθώς τα δύο σωματεία είχαν καλές σχέσεις και συνεργάζονταν αρκετές φορές. 

Την αγωνιστική περίοδο 2007-08 συμμετείχε στο πρωτάθλημα της Α2 Εθνικής κατακτώντας και τον τίτλο. Την επόμενη αγωνιστική περίοδο 2008-09 αγωνίστηκε στην Α1 Εθνική κατηγορία τερματίζοντας στις τελευταίες θέσεις. Το 2009 απορροφήθηκε τον Γ.Σ. Ελπίδες Πάτρας .

## Τίτλοι
* Πρωτάθλημα Α2 εθνικής: 2008

## Πηγές
* ΑΟ Μινώταυρος minotayros-ac.gr επίσημη ιστοσελίδα

## Αναφορές


Μινωταυρος
Μινωταυρος
Μινωταυρος
Εθνόσημο του Μοντσερράτ

thumb|200px|Το εθνόσημο του Μοντσερράτ.
Το εθνόσημο του **[[Μοντσερράτ]]** καθιερώθηκε στις 25 Ιανουαρίου του 1999. Υπάρχει στη σημαία του Μοντσερράτ όπως επίσης και στη σημαία του Κυβερνήτη του νησιού.

Το εθνόσημο αποτελείται από έναν θυρεό στον οποίο απεικονίζεται μια γυναίκα που αντιπροσωπεύει την Ερίν, θηλυκή προσωποποίηση της Ιρλανδίας, με βάση τη μυθολογία. Η Ερίν είναι ντυμένη στα πράσινα και κρατά χρυσή άρπα, σύμβολο που χρησιμοποιείται και στο εθνόσημο της Ιρλανδίας, ενώ ο σταυρός συμβολίζει τη χριστιανοσύνη.

Το εθνόσημο αποδίδει φόρο τιμής στην ιρλανδική προέλευση των περισσότερων κατοίκων του Μοντσερράτ, που ήρθαν για πρώτη φορά εξόριστοι στο Μοντσερράτ το 17ο αιώνα, με διαταγή του Όλιβερ Κρόμγουελ.

## Παραπομπές


Μοντσερρατ
Κατηγορία:Μοντσερράτ
Φλορίνι της Αρούμπα

Το **φλορίνι** (*florin*) αποτελεί το νόμισμα της Αρούμπας. Υποδιαιρείται σε 100 λεπτά (*cents*). Εισήχθη το 1986, αντικαθιστώντας το γκούλντεν των Ολλανδικών Αντιλλών, με το οποίο είχε ίδια αξία. Ο κωδικός του ISO 4217 είναι AWG. Κυκλοφόρησε για πρώτη φορά το 1986 στη θέση του γκούλντεν. Η ισοτιμία που είχε το γκούλντεν με το δολάριο παρέμεινε και στο νέο φλορίνι. Έτσι, το 1 Δολάριο των ΗΠΑ ισούται με 1,79 φλορίνια της Αρούμπας.
 
## Κέρματα
Το 1986 κυκλοφόρησαν κέρματα ονομαστικής αξίας 5, 10, 25 και 50 λεπτών, καθώς επίσης και του 1 και των 2½ φλορινιών. Το 1995 προστέθηκαν και τα κέρματα των 5 φλορινιών. Πριν από το 2005 τα κέρματα των 50 λεπτών και των 5 φλορινιών είναι τετράγωνου σχήματος.
Το κέρμα των 50 λεπτών είναι γνωστό ως "γιοτίν".

## Τραπεζογραμμάτια
Το 1986 εισήχθησαν χαρτονομίσματα σε ονομαστική αξία των 5, 10, 25, 50 και 100 φλορινιών. Αυτά ακολουθήθηκαν από τα χαρτονομίσματα των 500 φλορινιών το 1993 με το τραπεζογραμμάτιο των 5 φλορινιών να αντικαθίσταται από ένα κέρμα το 1995.

## Παραπομπές


## Εξωτερικοί σύνδεσμοι
* Κεντρική Τράπεζα της Αρούμπας
*   

Φλορίνι
Κατηγορία:Αρούμπα
Άγκα

Με την ονομασία **Άγκα** φέρονται οι περίφημες φωτιστικές μηχανές φάρων, της διεθνούς φήμης κατασκευάστριας εταιρείας "AGA", της άλλοτε "Aktiebolaget Gas-Accumulator" στη Στοκχόλμη. 

Οι μηχανές αυτές αφορούν τον αυτόματο ναυτικό φωτισμό των ακτών που λειτουργούν με ασετυλίνη "εν απορροφήσει". Προϊόντα της παραπάνω εταιρείας ήταν οι εφευρέσεις του μεγάλου ευεργέτη των ναυτιλλομένων Γουσταύου Νταλέν, ο οποίος τελικά κατά τους συνεχείς πειραματισμούς του τυφλώθηκε θαυμάζοντας τις εφευρέσεις του. Όμως, παρά την τύφλωσή του, συνέχισε να τις τροποποιεί και να τις βελτιώνει. Μάλιστα για τις εφευρέσεις του αυτές, ειδικά για το απλούν σχετικά της κατασκευής τους, αλλά και το ευφυέστατο της επινόησής των, και ιδιαίτερα για τις υπηρεσίες που προσφέρουν στη παγκόσμια ναυτιλία, ο εφευρέτης από το 1913, πριν το ατύχημά του, έτυχε του βραβείου Νόμπελ.

Οι φωτιστικές μηχανές αυτές είναι ειδικές για φάρους αυτόματης συνεχούς λειτουργίας, χωρίς την ανάγκη ανανέωσης της φωτιστικής ύλης για ένα χρόνο και πλέον, που ανάβουν κατά το σκότος ή όταν πάψουν να υφίστανται οι ακτίνες του Ήλιου, και σβήνουν μόλις πέσουν σ' αυτές οι ακτίνες του Ήλιου. Στα πλεονεκτήματα επίσης αυτών είναι ότι δεν απαιτούν κτιριακή εγκατάσταση και ύπαρξη φαροφυλάκων, με συνέπεια να κρίνονται ως οι πλέον ενδεδειγμένες για ερημονησίδες ή βραχονησίδες καθώς και σε επισήμανση αβαθών.

Οι πρώτοι αυτόματοι φάροι "συστήματος Άγκα" τοποθετήθηκαν στο Γκαίσφετεν (1907) και στο Λαιτζερχόλμεν (1908) στη Σουηδία. στις Μεσογειακές ακτές εμφανίστηκαν για πρώτη φορά όταν η Αυστρία το 1911 εισήγαγε συσκευή Άγκα για το φωτισμό του υφάλου Περικολόζε του Ακρωτηρίου Προμοντόρε της Ίστριας, που τότε ήταν στην κατοχή της. Συνέχεια δε εκείνου ακολούθησε ο φωτισμός του Φιούμε. Η Ελλάδα, ως δεύτερη τότε ναυτική Χώρα, ήταν έτοιμη να εγκαταστήσει αυτόματους φάρους άλλου συστήματος που θα λειτουργούσαν με ανθρακασβέστιο με πολλούς ενδοθερμικούς κινδύνους, ενώ στερούνταν και μέσων αυτόματης αφής και σβέσης. Έτσι μετά από εισαγωγή κάποιου μικρού αριθμού για δοκιμαστική χρήση και μετά 18μηνων δοκιμών που στέφθηκαν με επιτυχία άρχισαν με γοργό ρυθμό να φωτίζονται όλα τα επικίνδυνα για τη ναυσιπλοΐα σημεία των χωρικών υδάτων στα οποία ήταν αδύνατη η ίδρυση επιτηρούμενου φάρου. Στο σημείο αυτό αξίζει ν' αναφερθεί ότι η προώθηση και συμπλήρωση του ελληνικού φαρικού συστήματος με τέτοιους αυτόματους φάρους οφείλεται περισσότερο στους Υπουργούς των Ναυτικών Ελευθέριο Βενιζέλο, Νικόλαο Στράτο και Κωνσταντίνο Ρέπουλη.

Το 1939 από τους 378 φάρους και φανούς του ελληνικού φαρικού δικτύου οι 158 ήταν τύπου Άγκα (διαφόρων τύπων και εντάσεων). Κατά τη διάρκεια δε της κατοχής πολλοί καταστράφηκαν από τους εισβολείς αλλά και ένα ακόμη μέρος από έλληνες προκειμένου να καρπωθούν κέρδος από το άριστο μέταλλό τους. Αμέσως μετά την απελευθέρωση η αναπλήρωση αυτών ολοκληρώθηκε σχετικά σε διάστημα 10 ετών.

Κατηγορία:Επιχειρήσεις στη Σουηδία
Κατηγορία:Στοκχόλμη
Εθνόσημο της Αρούμπα

150px|right
**Το [[εθνόσημο]] της [[Αρούμπα]]** σχεδιάστηκε στο Άμστερνταμ το 1955 και έκτοτε χρησιμοποιείται ως εθνικό σύμβολο της Αρούμπα. Υπάρχουν επτά κύρια στοιχεία στο σύμβολο:

* Το λιοντάρι στην κορυφή του εμβλήματος συμβολίζει τη δύναμη. 
* Ο λευκός σταυρός χωρίζει το έμβλημα σε 4 τεταρτημόρια και αποτελεί σύμβολο της αφοσίωσης στην πίστη. 
* Κάτω από το έμβλημα, ένα ζευγάρι φύλλα δάφνης αποτελούν παραδοσιακά σύμβολα ειρήνης. 
* Στο επάνω δεξιά τέταρτο του εμβλήματος υπάρχει ο Χόιμπεργκ, ο πιο γνωστός και ο δεύτερος υψηλότερος λόφος της Αρούμπας. 
* Στο κάτω δεξιά τέταρτο ένας τροχός συμβολίζει τη βιομηχανία.
* Στο επάνω αριστερά μέρος βρίσκεται ένα φυτό αλόης, που αποτελεί πηγή εισοδήματος για το νησί και πρώτο εξαγώγιμο προϊόν.
* Τέλος στο κάτω αριστερά τέταρτο οι καλές σχέσεις της Αρούμπας με τις υπόλοιπες χώρες του κόσμου υποδηλώνονται με την εικόνα των χεριών που κάνουν χειραψία.

## Εξωτερικοί σύνδεσμοι
* Το Εθνόσημο στο World All Countries Coat of arms

Αρούμπα
Εθνοσημο